| Παγοδρομία ταχύτητας στουςΧειμερινούς ΟλυμπιακούςΑγώνες 1924 |
| --- |
| 500 μέτρα | ανδρών |
| 1.500 μέτρα | ανδρών |
| 5.000 μέτρα | ανδρών |
| 10.000 μέτρα | ανδρών |
| Σύνθετο | ανδρών |

Τα **10.000 μέτρα ανδρών** ήταν ένα από τα πέντε αγωνίσματα παγοδρομίας ταχύτητας στο πρόγραμμα των Χειμερινών Ολυμπιακών Αγώνων του 1924. Συνολικά 16 αθλητές από 6 χώρες έλαβαν μέρος στον αγώνα που διεξήχθη στις 27 Ιανουαρίου 1924 στο Ολυμπιακό Στάδιο του Σαμονί στη Γαλλία.

Νικητής αναδείχθηκε ο Φινλανδός Τζούλιους Σκούτναμπ, ενώ το ασημένιο μετάλλιο κατέκτησε ο συμπατριώτης του Κλας Τούνμπεργκ και το χάλκινο ο Νορβηγός Ρόαλντ Λάρσεν. Τον αγώνα παρακολούθησαν συνολικά 1.589 θεατές και βασικός κριτής ήταν ο Νορβηγός Χανς Όσκαρ Χάμερσταντ.

Συμμετέχουσες χώρες
-------------------

Στον ιστότοπό της, η Διεθνής Ολυμπιακή Επιτροπή ονομάζει 5 ακόμη αθλητές στο αγώνισμα, που όμως δεν ξεκίνησαν τον αγώνα και ως εκ τούτου δεν καταγράφονται στη λίστα των συμμετεχόντων. Οι 6 χώρες που έλαβαν μέρος είναι οι εξής (σε παρένθεση ο αριθμός των αθλητών):

* Γαλλία Γαλλία (3)
* Ηνωμένες Πολιτείες Αμερικής Ηνωμένες Πολιτείες (4)
* Λετονία Λετονία (1)
* Νορβηγία Νορβηγία (4)
* Πολωνία Πολωνία (1)
* Φινλανδία Φινλανδία (3)

Σύνοψη αγωνίσματος
------------------

Όπως και στις άλλες αποστάσεις, οι χρόνοι εκείνης της περιόδου δεν ήταν ενδεικτικοί για τα φαβορί, καθώς μόνο οι Φινλανδοί είχαν προπονηθεί στο Νταβός, το ταχύτερο παγοδρόμιο της εποχής. Εκεί, ο Τζούλιους Σκούτναμπ είχε σημειώσει χρόνο 18:02.4. Ο Σκούτναμπ ήταν 34 ετών, έπαιρνε μέρος σε διεθνείς αγώνες από πριν το ξέσπασμα του Α΄ Παγκοσμίου Πολέμου και ήταν ακόμα μεταξύ των κορυφαίων αθλητών όταν ξανάρχισαν οι αγώνες τη δεκαετία του 1920.

Σύμφωνα με τους κανόνες της Διεθνούς Ένωσης Παγοδρομίας, οι αθλητές αγωνίστηκαν σε ζευγάρια και έπρεπε να καλύψουν απόσταση 10.000 μέτρων στο παγοδρόμιο, σε όσο το δυνατόν λιγότερο χρόνο. Τα ζευγάρια καθορίστηκαν με κλήρωση πριν τον αγώνα. Ο Σκούτναμπ κληρώθηκε να αγωνιστεί ενάντια στον συμπατριώτη του Κλας Τούνμπεργκ, ο οποίος είχε ήδη κατακτήσει δύο χρυσά μετάλλια στα 1.500 και στα 5.000 μέτρα και ήταν ένα από τα φαβορί για μετάλλιο, αν και δεν θεωρούνταν ισχυρός στα 10.000 μέτρα. Οι δύο τους σημείωσαν τον πρώτο και τον δεύτερο ταχύτερο χρόνο του αγώνα και κατέκτησαν τις δύο πρώτες θέσεις της κατάταξης. Το παγοδρόμιο του Σαμονί αποδείχτηκε γουρλίδικο για τον Σκούτναμπ, καθώς εκεί κέρδισε και τον έτερο σημαντικό τίτλο του, το Ευρωπαϊκό πρωτάθλημα του 1926.

Οι Νορβηγοί δεν κατάφεραν να φτάσουν τους χρόνους των δύο Φινλανδών και περιορίστηκαν στις επόμενες τέσσερις θέσεις της κατάταξης, με τον Ρόαλντ Λάρσεν να κατακτά το χάλκινο μετάλλιο.

Ρεκόρ
-----

Το παγκόσμιο ρεκόρ στο αγώνισμα πριν την έναρξη των Χειμερινών Ολυμπιακών Αγώνων 1924:

| Ρεκόρ | Χρόνος | Αθλητής | Χώρα | Τόπος | Ημερομηνία |
| --- | --- | --- | --- | --- | --- |
| Παγκόσμιο ρεκόρ | 17:22.6 | Όσκαρ Ματίσεν | Νορβηγία Νορβηγία | Χριστιανία, Νορβηγία | 1 Φεβρουαρίου 1913 |

Τα ακόλουθα ρεκόρ σημειώθηκαν κατά τη διάρκεια του αγώνα:

| Ημερομηνία | Ζευγάρι | Αθλητής | Χώρα | Χρόνος | Ρεκόρ |
| --- | --- | --- | --- | --- | --- |
| 27 Ιανουαρίου 1924 | 1 | Τζο Μουρ | Ηνωμένες Πολιτείες Αμερικής Ηνωμένες Πολιτείες | 19:36.2 | **ΟΡ** |
| 27 Ιανουαρίου 1924 | 2 | Χάραλντ Στρεμ | Νορβηγία Νορβηγία | 18:18.6 | **ΟΡ** |
| 27 Ιανουαρίου 1924 | 3 | Ρόαλντ Λάρσεν | Νορβηγία Νορβηγία | 18:12.2 | **ΟΡ** |
| 27 Ιανουαρίου 1924 | 6 | Τζούλιους Σκούτναμπ | Φινλανδία Φινλανδία | 18:04.8 | **ΟΡ** |

Τελική κατάταξη
---------------

Ο Λέοναρντ Κουάγκλια

|  |  |  |
| --- | --- | --- |
| Τζο Μουρ (αριστερά) και Χάρι Κάσκεϊ (δεξιά). |  | Τζο Μουρ (αριστερά) και Χάρι Κάσκεϊ (δεξιά). |
| Τζο Μουρ (αριστερά) και Χάρι Κάσκεϊ (δεξιά). |



| Κατάταξη | Ζευγάρι | Αθλητής | Χώρα | Χρόνος | Σημειώσεις |
| --- | --- | --- | --- | --- | --- |
| 1 | 6 | Τζούλιους Σκούτναμπ | Φινλανδία Φινλανδία | 18:04.8 | ΟΡ |
| 2 | 6 | Κλας Τούνμπεργκ | Φινλανδία Φινλανδία | 18:07.8 |  |
| 3 | 3 | Ρόαλντ Λάρσεν | Νορβηγία Νορβηγία | 18:12.2 | ΟΡ |
| 4 | 8 | Φρίθιοφ Πάουλσεν | Νορβηγία Νορβηγία | 18:13.0 |  |
| 5 | 2 | Χάραλντ Στρεμ | Νορβηγία Νορβηγία | 18:18.6 | ΟΡ |
| 6 | 3 | Σίγκουρντ Μόεν | Νορβηγία Νορβηγία | 18:19.0 |  |
| 7 | 9 | Λέοναρντ Κουάγκλια | Γαλλία Γαλλία | 18:25.0 |  |
| 8 | 2 | Βάλενταϊν Μπαϊάλας | Ηνωμένες Πολιτείες Αμερικής Ηνωμένες Πολιτείες | 18:34.0 |  |
| 9 | 8 | Ρίτσαρντ Ντόνοβαν | Ηνωμένες Πολιτείες Αμερικής Ηνωμένες Πολιτείες | 18:57.0 |  |
| 10 | 9 | Άσερ Βαλένιους | Φινλανδία Φινλανδία | 19:03.8 |  |
| 11 | 12 | Άλμπερτς Ρούμπα | Λετονία Λετονία | 19:14.6 |  |
| 12 | 1 | Τζο Μουρ | Ηνωμένες Πολιτείες Αμερικής Ηνωμένες Πολιτείες | 19:36.2 | ΟΡ |
| 13 | 1 | Χάρι Κάσκεϊ | Ηνωμένες Πολιτείες Αμερικής Ηνωμένες Πολιτείες | 19:45.2 |  |
| 14 | 12 | Λέον Γιούτσεβιτς | Πολωνία Πολωνία | 20:40.8 |  |
| 15 | 13 | Αντρέ Ζεγκού | Γαλλία Γαλλία | 21:03.4 |  |
| - | 13 | Ζορζ ντε Ουάιλντ | Γαλλία Γαλλία | *Δεν τερμάτισε* |  |
|  | 7 | Μαρσέλ Μόενς | Βέλγιο Βέλγιο | *Δεν ξεκίνησε* |  |
| 5 | Γκαστόν Φαν Χάζεμπρουκ | Βέλγιο Βέλγιο | *Δεν ξεκίνησε* |  |
| 10 | Άλμπερτ Τέμπιτ | Μεγάλη Βρετανία Μεγάλη Βρετανία | *Δεν ξεκίνησε* |  |
| 11 | Έρικ Μπλόμγκρεν | Σουηδία Σουηδία | *Δεν ξεκίνησε* |  |
| 4 | Άξελ Μπλόμκβιστ | Σουηδία Σουηδία | *Δεν ξεκίνησε* |  |

Παραπομπές
----------

1. 1 2  «Chamonix 1924 - Speed Skating 10000m Men Results». *Διεθνής Ολυμπιακή Επιτροπή*. Ανακτήθηκε στις 28 Αυγούστου 2021.
2. 1 2 3 4  «10,000 metres, Men». *Olympedia.org*. Ανακτήθηκε στις 28 Αυγούστου 2021.

Εξωτερικοί σύνδεσμοι
--------------------

* «Chamonix 1924 - Speed Skating 10000m Men Results». Διεθνής Ολυμπιακή Επιτροπή.
* «10,000 metres, Men». Olympedia.org.